Komunistická strana Slovenska (1948)

Komunistická strana Slovenska (skr. KSS; 1. 12. 1990 – 31. 1. 1991 Komunistická strana Slovenska – Strana demokratickej ľavice – KSS-SDĽ, 1. 2. 1991 – 7. 4. 1992 Strana demokratickej ľavice – SDĽ) bola spočiatku (od 28. 9. 1948 do 3. 11. 1990) „územná organizácia Komunistickej strany Česko-Slovenska (KSČ) na Slovensku“ a ku koncu (od 4. 11. 1990 do 7. 4. 1992) časť federácie strán nesúcej názov Komunistická strana Česko-Slovenska (KSČS). V rokoch 1948 – 1990 to teda nebola samostatná politická strana, aj keď navonok neraz tak vystupovala, a v rokoch 1990 – 1992 to bola polosamostatná strana.

V roku 1948 nadviazala na samostatnú rovnomennú slovenskú politickú stranu založenú v roku 1939 (Komunistická strana Slovenska (1939)). V roku 1992 (po vystúpení z KSČS a tým aj zániku KSČS 7. 4. 1992) pokračovala ako samostatná politická strana pod nezmeneným názvom Strana demokratickej ľavice.

Najvyšším orgánom KSS bol zjazd KSS. Ústredným tlačovým orgánom bol denník Pravda. Teoretickým pracoviskom boli Fakulta Vysokej školy politickej Ústredného výboru Komunistickej strany Česko-Slovenska a Ústav marxizmu-leninizmu Ústredného výboru Komunistickej strany Slovenska v Bratislave.  

V marci 1991 sa od strany (vtedy sa volala Strana demokratickej ľavice) odštiepili dve nové strany ortodoxných komunistov: Komunistická strana Slovenska – 91 (6. 3. 1991) a Zväz komunistov Slovenska (19. 3. 1991). Tieto dve strany sa neskôr, 29. 8. 1992, zlúčili a vytvorili súčasnú Komunistickú stranu Slovenska (pozri Komunistická strana Slovenska (1992)), ktorá konkurovala – vtedy už ako samostatná strana fungujúcej – Strane demokratickej ľavice.

 Najvyšší funkcionári KSS 

Zdroj: ÚPN
menopriezviskofunkciapôsobenie vo funkciipoznámkaViliamŠIROKÝpredseda KSSdo 1953po smrti Gottwalda sa funkcia zrušilaKarolŠMIDKEpodpredseda KSSuž na zjazde 1950 nebola funkcia podpredseduŠtefanBAŠŤOVANSKÝústredný tajomník KSSKarolBACÍLEKprvý tajomník ÚV KSSseptember 1953 - apríl 196315. September uvolnený z vladnej funkcie a poverený prvym tajomníkom UV KSSAlexanderDUBČEKprvý tajomník ÚV KSSapríl 1963 - január 1968apríl 1963 až január 1968 už bol prvým tajomníkom, na plenárnom zasadnutí ÚV KSS 8.4.1963 bol len tajomníkom ÚV KSS, ale už 6.6.1963 bol prvým tajomníkom ÚV KSSVasilBIĽAKprvý tajomník ÚV KSSjanuár - august 1968GustávHUSÁKprvý tajomník ÚV KSSaugust 1968 - máj 1969apríl 1969 už bol prvý tajomník ÚV KSČŠtefanSÁDOVSKÝprvý tajomník ÚV KSSmáj 1969 - február 1970JozefLENÁRTprvý tajomník ÚV KSSfebruár 1970 - február 19881988-1989 je tajomníkom ÚV KSČIgnácJANÁKprvý tajomník ÚV KSSapríl 1988 - december 1989

 Zjazdy KSS 
Zdroj: ÚPN
zjazddátumZjednocovací  zjazd KSS a Socialne-demokratickej strany robotníckej na Slovensku17.9.1944Pracovná  konferencia KSS v Košiciach28.02.1945 - 01.03.1945celoslovenská  konferencia KSS 194511.08.1945 - 12.08.1945IX.  zjazd KSS 195024.05.1950 - 27.05.1950X.  zjazd KSS 195313.06.1953 - 15.06.1953zjazd  KSS 195522.04.1955 - 24.04.1955zjazd  KSS 195726.04.1957 - 28.04.1957zjazd  KSS 195816.05.1958 - 18.05.1958zjazd  KSS 196224.11.1962 - 25.11.1962zjazd  KSS 196612.05.1966 - 14.05.1966Mimoriadny  zjazd KSS 196826.08.1968 - 29.08.1968zjazd  KSS 197113.05.1971 - 15.05.1971zjazd  KSS 197625.03.1976 - 27.03.1976zjazd  KSS 198120.03.1981 - 22.03.1981zjazd  KSS 198613.03.1986 - 15.03.1986zjazd  KSS 198917.12.1989 - 18.12.1989

 Referencie 

 Pozri aj 
 Komunistická strana Česko-Slovenska
 Komunistická strana Slovenska (1939)
 Komunistická strana Slovenska (1992)

Kategória:Dejiny Slovenska
Kategória:Politické strany v Česko-Slovensku
Kategória:Zaniknuté politické strany na Slovensku
Kategória:Komunizmus na Slovensku
Kategória:Národný front Čechov a Slovákov